b'\n_START_ARTICLE_\nTheobald Mathew\n_START_PARAGRAPH_\nTheobald Mathew (10. oktober 1790 i Thomastown \xe2\x80\x93 6. december 1856 i Queenstown) var en irsk afholdspr\xc3\xa6dikant._NEWLINE_1838 stiftede Mathew, der var pr\xc3\xa6st i en lille landsby i Connaught, den f\xc3\xb8rste irske m\xc3\xa5deholdsforening i Cork og berejste derefter i flere \xc3\xa5r s\xc3\xa5vel Irland som hele Storbritannien, hvor han vakte et voldsomt r\xc3\xb8re ved sine angreb p\xc3\xa5 drikkeriet; allerede 1842 talte de af ham stiftede m\xc3\xa5deholdsforeninger 5 millioner medlemmer._NEWLINE_Ved sine rejser p\xc3\xa5drog han sig en s\xc3\xa5 stor g\xc3\xa6ld, at han endog f\xc3\xa6ngsledes, men han slap snart fri ved sine venners hj\xc3\xa6lp. 1845 drog han til Nordamerika og 1852 sammen med 5 andre pr\xc3\xa6ster til Kalkutta for at virke for sin livssag, men resultatet af disse rejser svarede ikke til forventningerne, og han vendte syg tilbage.'